Lav et referat af nedenstående tekst:

Tekst:
- Det er fanme fedt du, fem delfiner, 16 gråsæler og 17 topskarver, siger Rolf Christensen fra Grenen Fugelstation, da han trækker sin gamle cykel gennem sandet. Han er på vej ud for at kikke efter sæler. Mandag eftermiddag toppede det hele for Rolf Christensen, da han observerede 36 sæler lige syd for grenen. Og det viste sig, der var 16 gråsæler imellem. - At se så mange gråsæler her i Skagen er en stor overraskelse, siger Rolf Christensen, mens han pakker sin store fuglekikkert ud og sætter den på stativet klar til at observere. Tidligere er højst fire gråsæler set i Skagen, og det er kun sket tre gange i årene 2007-2017. De er ankommet vestfra i forbindelse med mange dage med den kraftige hårde vind og kulling fra vest, og det er muligt, at de er drevet med vinden helt fra Skotland, en tur på mindst 750 km. Der var desværre ingen gråsæler at se i dag - de er åbenbart svømmet videre - siger en skuffet Rolf Christensen. Han havde ellers glædet sig til at vise sælerne frem for TV2 Nords udsendte medarbejder, der havde suset afsted mod Skagen, da der gik rygter om, at der stadig lå sæler syd for grenen. - Men husk lige at fortælle, at der var topskarver, siger Rolf Christensen, inden han sætter sig på sin cykel og kører skuffet tilbage mod Skagen. Det blev ikke i denne omgang, vi fik en sæl i linsen. Se med i videoen nedeunder, når vi går på sæljagt ved Grenen med Rolf Christensen

Referat:
Et sjældent syn har i denne uge fået Rolf Christensen fra Grenen Fuglestation helt op at flyve. Mandag eftermiddag observerede Rolf Christensen nemlig 36 sæler, hvoraf de 16 var gråsæler, som man sjældent ser i Skagen.